I en sms-besked erklærede 25-årig jurastuderende sit had til Vesten. Men det skal ses som en joke, forklarede medtiltalt retten

Københavns Byret (Ekstra Bladet): 'Fuck alle danskere. Vi skal slå alle ihjel og drage til Jihad. Glæder mig. Vi er livsfarlige for Vesten. Fuck jøder.'

Sådan skrev en 25-årig dansk jurastuderende til sin barndomsven - en jævnaldrende pædagogstuderende - i en sms-besked i foråret 2015.

Beskeden blev sendt få dage før, de to kammerater med to andre venner tog til Malmø og ifølge politiet købte to maskinpistoler af mærket Scorpion med tilhørende ammunition.

Anholdt med maskinpistoler: Havde religiøse skrifter på bopælen

Sammen sidder de fire kammerater nu tiltalt for våbenbesiddelse i en sag, hvor de har siddet varetægtsfængslet i næsten otte måneder.

Det er to maskinpistoler af mærket Scorpion, som de fire venner er tiltalt for at købe og fragte til Danmark. Foto: Jesper Stormly

Det er en joke

Den 25-årige jurastuderende er under dagens retsmøde endnu ikke blevet afhørt, men det er hans medtiltalte kammerat, som modtog den hadefulde sms-besked i maj sidste år.

Det hele skal dog ifølge kammeraten, ses som en dårlig joke.

- Han joker altid sådan der. Han har en meget dansk humor, det er vi alle sammen enige om, forklarede den 25-årige kammerat, som nægter sig skyldig i våbenbesiddelse.

De fire tiltalte barndomsvenner, der alle har anden etnisk baggrund end dansk, blev 28. maj sidste år anholdt på Øresundsbroen efter en dramatisk biljagt.

Tiltale: Jura-studerende anholdt på Øresundsbroen med to maskinpistoler

Motivet et ukendt

Det er under den flere måneder lange efterforskning ikke lykkedes dansk politi at klarlægge, hvad de fire venner skulle bruge våben til, og derfor er de blot tiltalt for våbenbesiddelse i sagen.

Men under sagens forelæggelse er det i dag kommet frem, at der på to af de tiltaltes bopæl i København er fundet materiale af religiøs karakter. Herunder diverse religiøse skrifter fra Hitz but tahrir.

Under politiets ransagning af de fire tiltaltes hjem, fandt man også walkie-talkies, seks par handsker og seks opladte mobiltelefoner med tilhørende simkort, som lå klar til brug.